ปวดตรงกลางใต้ท้องน้อยจิ๊ดๆ โดยเฉพาะช่วงกลางคืน มีตกขาวสีน้ำตาลออกมาตลอดเวลา แล้วท้องบวมๆ ท้องอึดถ่ายไม่ออก เป็นมา7วันแล้วคะ ไม่ทราบว่าเป็นเพราะอะไรคะ
สวัสดีค่ะ อาการปวดท้องน้อยบริเวณตรงกลาง อาจเกิดจาก- มีมดลูกอักเสบ หรืออุ้งเชิงกรานอักเสบ นอกจากจะทำให้มีปวดท้องน้อย จะมีตกขาวที่ผิดปกติร่วมด้วย- กระเพาะปัสสาวะอักเสบ แต่จะมีอาการปัสสาวะผิดปกติ เช่น ปัสสาวะบ่อย แสบหรือขัดเวลาปัสสาวะ ปัสสาวะขุ่น เป็นต้น- การมีท้องผูก- มีเนื้องอกหรือซีสต์ที่มดลูกหรือรังไข่ดังนั้น ในเบื้องต้น หากไม่ถ่ายอุจจาระนาน 7 วัน แล้ว ควรหายาระบายช่วย ซึ่งมีหลายชนิด เช่น ยาดัลโคแลค (Dulcolax) ยาบิซาโคดิล (Bisacodyl) ยาเซนโนไซด์ (Sennosides) ยาแมกนิเซียม ไฮดรอกไซด์ (Magnesium Hydroxide) หรือใช้ยาชนิดเหน็บ เป็นต้น และควรดื่มน้ำเปล่ามากๆ หากยังคงไม่ถ่ายอุจจาระอีก แนะนำควรรีบไปพบแพทย์ เพราะหากปล่อยไว้ อาจเกิดภาวะลำไส้อุดตันหรือแตกได้หากได้ถ่ายอุจจาระออกเป็นปกติแล้ว แต่ยังคงมีอาการปวดท้องน้อย และมีตกขาวสีน้ำตาลออกมา ก็อาจเกิดจากการมีมดลูกอักเสบหรืออุ้งเชิงกรานอักเสบได้ ซึ่งก็ควรไปพบสูติ-นรีแพทย์เพื่อตรวจค่ะ